CELEX: 62018TN0008
Language: et
Date: 2018-01-11 00:00:00
Title: Kohtuasi T-8/18: 11. jaanuaril 2018 esitatud hagi – easyJet Airline versus komisjon

12.3.2018   
            
            
               ET
            
            
               Euroopa Liidu Teataja
            
            
               C 94/29
            
         11. jaanuaril 2018 esitatud hagi – easyJet Airline versus komisjon
   (Kohtuasi T-8/18)
   (2018/C 094/39)
   Kohtumenetluse keel: inglise
   
      Pooled
   
   
      Hageja: easyJet Airline Co. Ltd (Luton, Ühendkuningriik) (esindajad: solicitor P. Willis ja advokaat E. Bourtzalas)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni otsus (EL) 2017/1861 (1) tervikuna ja igal juhul hagejale antud väidetavalt ebaseaduslikku riigiabi puudutavas osas; ja
            
         
               —
            
            
               mõista hageja kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kuus väidet.
   
               1.
            
            
               Esimene väide, et vaidlustatud otsus sisaldab ilmset faktilist ja õiguslikku hindamisviga seoses järeldusega, et lennujaama käitajad tegutsesid pelgalt Sardiinia maakonna „vahendajatena“ ning nende poolt hagejale antud rahaline abi hõlmas seega riigi vahendeid ning oli seostatav riigiga.
            
         
               2.
            
            
               Teine väide, et vaidlustatud otsus sisaldab ilmset faktilist ja õiguslikku hindamisviga seoses järeldusega, et lennujaama käitajate poolt hagejale antud rahaline abi annab hagejale põhjendamatu eelise, ning täpsemalt, et komisjon kohaldas vääralt turumajanduse tingimustes tegutseva ettevõtja põhimõtet.
            
         
               3.
            
            
               Kolmas väide, et vaidlustatud otsus sisaldab ilmset faktilist ja õiguslikku hindamisviga seoses järeldusega, et asjaomaste lennuettevõtjate rahastamine moonutab või ohustab konkurentsi ja mõjutab liikmesriikidevahelist kaubandust.
            
         
               4.
            
            
               Neljas väide, et vaidlustatud otsus sisaldab ilmset faktilist ja õiguslikku hindamisviga seoses järeldusega, et väidetav abi, mida komisjon peab hagejale antuks, ei saanud olla tunnustatud siseturuga kokkusobivaks mõne ELTL artikli 107 lõikes 3 sätestatud erandi alusel.
            
         
               5.
            
            
               Viies väide, et vaidlustatud otsus sisaldab ilmset faktilist ja õiguslikku hindamisviga seoses, kuna komisjon rikkus õiguspärase ootuse põhimõtet, sest hagejal oli õiguspärane ootus selle suhtes, et tema tehingud lennujaama käitajatega ei hõlmanud riigiabi.
            
         
               6.
            
            
               Kuues väide, et vaidlustatud otsus ei ole piisavalt põhjendatud järgmistes küsimustes: (a) järeldus, et lennujaama käitajad tegutsesid pelgalt Sardiinia maakonna „vahendajatena“ ja et seetõttu hõlmas nende poolt hagejale antud rahaline abi riigi vahendeid ning oli seostatav riigiga, ja (b) turumajanduse tingimustes tegutseva ettevõtja põhimõtte kohaldamine eesmärgiga tuvastada, et hageja sai põhjendamatu eelise.
            
         
      (1)  Komisjoni 29. juuli 2016. aasta otsus (EL) 2017/1861, milles käsitletakse riigiabi SA.33983 (2013/C) (ex 2012/NN) (ex 2011/N) – Itaalia – Sardiinia lennujaamadele antav hüvitis avaliku teenindamise kohustuste täitmise eest (üldist majandushuvi pakkuv teenus) (ELT 2017, L 268, lk 1).